Spildevandstillæg nr. 7 til Spildevandsplanen 
Sagsfremstilling 
6.      Spildevandstillæg nr. 7 til Spildevandsplanen  
                                                                                                                        Åbent 
Sagsnr.: 326-2014-101242     J.nr.: 06.00.05            Dokumentnr.: 326-2014-395497 
  
[adresse] 
Teknik- og Miljøudvalget besluttede den 11. august 2014 at sende forslag til tillæg nr. 7 til spildevandsplanen i 
offentlig høring. Tillægget omfatter separatkloakering af 559 ejendomme i 5 boligområder i henholdsvis Svebølle, 
Høng og Kalundborg. 
  
Forslaget til tillæg 7 har været i offentlig høring i 8 uger frem til d. 22. oktober. I forlængelse af den offentlige høring 
har Teknik og Miljø foretaget en målrettet orientering og høring af ejerne af de berørte ejendomme for at sikre, at alle 
ejere var gjort bekendt med forslaget til tillægget. 
  
Den målrettede høring gav anledning til en række henvendelser omkring de foreslåede tiltag. En opsummering af 
indholdet i henvendelserne kan ses i det vedlagte bilag. Henvendelserne har i hovedtræk omhandlet tidshorisonten 
for separatkloakeringerne, økonomien for den enkelte grundejer og fristen for kloakarbejdet på egen grund.  
  
Teknik og Miljø har efterfølgende drøftet tidsplanen i tillægget med Kalundborg Forsyning, der er i gang med at 
udarbejde ny strategi for deres aktiviteter. [adresse] kan derfor ikke på nuværende tidspunkt præcisere 
tidsplanen i forslaget til tillæg nr. 7, og ønsker derfor at udskyde vedtagelsen af tillægget til medio 2015. 
  
Teknik og Miljø vurderer, at det er fornuftigt, at afvente Kalundborg Forsynings præcisering af tidsplanen før det 
endelige tillæg vedtages. Teknik og Miljø vil desuden vurdere om udskydelsen og de forventede ændringer betyder, 
at der skal udarbejdes et nyt forslag, der skal sendes i offentlig høring. 
  
Hvis det vedtages at udskyde tillægget vil Teknik og Miljø orientere de berørte grundejere direkte. 
  
BEHANDLING 
Teknik- og Miljøudvalget. 
  
INDSTILLING 
Direktøren for Teknik og Udvikling indstiller, at vedtagelsen af tillæg nr. 7 til spildevandsplanen udskydes og tages 
op igen, når Kalundborg Forsyning har præciseret tidsplanen. 
  
ØKONOMISKE KONSEKVENSER 
Der er ingen økonomiske konsekvenser. 
  
  
  
  
Teknik- og Miljøudvalgets møde den 12. januar 2015: 
Udvalget vedtog at tiltræde teknik- og udviklingsdirektørens indstilling. 
